OPĆINA UNEŠIĆ

JAVNI POZIV

za financiranje programa, projekata i manifestacija od interesa za opće dobro koje
provode udruge na području Općine Unešić

UPUTE ZA PRIJAVITELJE

Datum objave javnog poziva: 04. travnja 2023. godine

Rok za dostavu prijava: 08. svibnja 2023. godine

u pisarnicu Općine Unešić,
u zatvorenoj omotnici neovisno na koji način se dostavljaju

(preporučeno poštom ili osobno)

Ili putem e-mail adrese procelnica@unesic.hr

KLASA:402-07/23-01/001

URBROJ: 2182-07-2/1-23-4

travanj, 2023.

**SADRŽAJ**

1. JAVNI POZIV ZA FINANCIRANJE PROGRAMA, PROJEKATA I MANIFESTACIJA OD INTERESA ZA OPĆE DOBRO KOJE PROVODE UDRUGE NA PODRUČJU OPĆINE UNEŠIĆ…….………………………………………………………………………………………. 3
	1. Opis problema čijem se rješavanju želi doprinijeti ovim

 javnim pozivom… ……………………………………………………………………………. 3

* 1. Ciljevi javnog poziva i prioriteti za dodjelu financijskih sredstava ………………………….... 3
	2. Planirani iznosi i ukupna vrijednost javnog poziva …………….…………………………….... 4
	3. Vrijeme trajanja financiranja i područje provedbe aktivnosti……………………………….… 5
1. FORMALNI UVJETI JAVNOG POZIVA…… …………….……………………………………… 5
	1. Prihvatljivi prijavitelji ……………………………………………………………………….… 6
	2. Neprihvatljivi prijavitelji ……………………………………………………………………... 6
	3. Prihvatljivi troškovi ………………………………………………………………………….. 6
		1. Prihvatljivi izravni troškovi ………………………………………………………….. 7
		2. Prihvatljivi neizravni troškovi ……………………………………………………….. 7
	4. Neprihvatljivi troškovi ………………………………………………………………………... 7
	5. Zabrana dvostrukog financiranja ………………………………………………………….….. 8
2. NAČIN PRIJAVE ……………………………………………………………………………….… 8
	1. Sadržaj opisnog obrasca - Obrazac 1 ……….………………………………………. 8
	2. Sadržaj obrasca proračuna - Obrazac 2 ………………………………………………. 9
	3. Gdje poslati prijavu ……… ………………………………………………………………….. 9
	4. Rok za podnošenje prijave ………… ……………………………………………………….... 9
	5. Kome se obratiti ako imate pitanja … ………………………………....................................... 10
3. PROCJENA PRIJAVA I DONOŠENJE ODLUKE O DODJELI SREDSTAVA ……….…….…. 11
	1. Postupak Provjera ispunjavanja formalnih uvjeta Javnog poziva… ……………………….... 11
	2. Postupak ocjene prijava koje su zadovoljile propisane uvjete poziva…. …………………….. 11
4. OBAVIJEST O DONESENOJ ODLUCI I DODJELI FINANCIJSKIH SREDSTAVA .…………...12
5. INDIKATIVNI KALENDAR POSTUPKA PO JAVNOM POZIVU……..…………………………13
6. POPIS DOKUMENTACIJE PO JAVNOM POZIVU…… …………………………………………13

1. JAVNI POZIV ZA FINANCIRANJE PROGRAMA, PROJEKATA I MANIFESTACIJA OD INTERESA ZA OPĆE DOBRO KOJE PROVODE UDRUGE NA PODRUČJU OPĆINE UNEŠIĆ

1. Opis problema čijem se rješavanju želi doprinijeti ovim javnim pozivom

 U prethodnim godinama sustav i uvjeti poslovanja i financiranja udruga doživljavaju stalne i postepene promjene, kako na razini Republike Hrvatske, tako i na razini Šibensko-kninske županije i Općine Unešić. Imajući u vidu vrlo visoka izdvajanja te sve naglašenije zahtjeve transparentnosti i odgovornosti trošenja sredstava poreznih obveznika na ovome području, Vlada Republike Hrvatske je, ispunjavajući obveze koje proizlaze iz novog Zakona o udrugama, na sjednici održanoj 5. ožujka 2015. godine donijela Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine", broj 26/15, 37/21).

 Sukladno novoj zakonodavnoj praksi više ne postoji modalitet dodjeljivanja sredstava iz Proračuna Općine Unešić putem Zaključka ili Odluke općinskog načelnika, osim za izvanredne situacije koje Uredba predviđa. Sa željom da sustav funkcionira što transparentnije te da se zahtjevi udruga razmotre i vrednuju prema adekvatnim kriterijima, Jedinstveni upravni odjel Općine Unešić pripremio je, a općinski načelnik Općine Unešić raspisao javni poziv za financiranje programa, projekata i manifestacija od interesa za opće dobro koje provode udruge na području Općine Unešić iz Proračuna Općine Unešić za 2023. godinu.

 Suradnja s udrugama u provedbi javnih politika najčešće se očituje kroz različite oblike financijske i nefinancijske podrške koje Općina Unešić pruža programima i projektima od interesa za opće dobro. Ta vrsta međusektorske suradnje ima veliki potencijal za generiranje brojnih pozitivnih promjena i stvaranje prijeko potrebnih zajedničkih djelovanja za održiv društveni i gospodarski razvoj.

1. Ciljevi javnog poziva i prioriteti za dodjelu sredstava

 Opći cilj ovog poziva je povećanje učinkovitosti i sposobnosti udruga, sa registriranim sjedištem na području Općine Unešić ili registriranom podružnicom na području Općine Unešić, za preuzimanje veće uloge i odgovornosti u programima, projektima i manifestacijama i to u području sporta, kulture i društvenih djelatnosti (uključujući udruge proizašle iz Domovinskog rata, zaštite ljudskih prava, zaštite okoliša te ostale udruge).

 Specifični cilj ovog javnog poziva je unapređenje sposobnosti udruga iz stavka 1. ove točke za pružanje društvenih usluga korisnicima te njihovo poticanje na podizanje kvalitete života građana i promicanje položaja i ugleda Općine Unešić.

 Prioriteti za dodjelu sredstava su projektne aktivnosti kojima se pospješuje realizacija općeg i specifičnog cilja ovog poziva, a koje su usmjerene na sljedeća prioritetna područja:

1. Prioritetno područje: SPORT

Programi, projekti i aktivnosti udruga koji se odnose na:

* 1. poticanje i promicanje sporta, osiguravanje uvjeta za provođenje treninga, organiziranje i
	provođenje natjecanja, te sportsko-rekreacijskim aktivnostima građana,
	2. podrška institucionalnom i organizacijskom razvoju udruga.
1. Prioritetno područje: KULTURA

Programi, projekti i manifestacije udruga koji se odnose na:

* 1. promicanje nematerijalne kulturne baštine, organizaciju kulturnih, društvenih i tradicionalnih manifestacija, informativnu i izdavačku djelatnost
	2. podrška institucionalnom i organizacijskom razvoju udruga.

3. Prioritetno područje: DRUŠTVENE DJELATNOSTI

Programi, projekti i aktivnosti udruga koji se odnose na:

* 1. očuvanje digniteta i promicanja vrijednosti Domovinskog rata,
	2. programi udruga koje skrbe o osobama s posebnim potrebama i humanitarno – karitativnih udruga,
	3. programi udruga za zaštitu i očuvanje okoliša, čovjekova zdravlja i prirodne baštine i svih drugih humanitarnih organizacija,
	4. podrška institucionalnom i organizacijskom razvoju udruga.
1. Planirani iznosi i ukupna vrijednost javnog poziva

Za sufinanciranje programa, projekata i manifestacija od interesa za opće dobro u okviru ovog Javnog poziva, u Proračunu Općine Unešić za 2023. godinu planirana su financijska sredstva u ukupnom iznosu od 55.081,00 eura, koja su raspodijeljena sukladno donjoj tablici.

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Područje Javnog poziva** | **Visina osiguranih sredstava u kunama** | **Najniži iznos koji se može dodijeliti po projektu** | **Najviši iznos koji se može dodijeliti po projektu** | **Okvirni broj projekata koji će se financirati** | **Oznaka u proračunu** |
| **1.** | **Sport** | **46.453,00** | **1.000,00** | **46.000,00** | **3** | **Program 1007,** **A 100036** |
| **2.** | **Kultura** | **5.973,00** | **1.000,00** | **5.973,00** | **1** | **Program 1006, A100033** |
| **3.** | **Društvene djelatnosti te udruge proizašle iz Domovinskog rata, ljudskih prava i zaštite okoliša** | **2.655,00** | **1.000,00** | **2.655,00** | **3** | **Program 1009, A100043 i****A100044** |

Svaka udruga može prijaviti i ugovoriti jedan program ili projekt u okviru ovog javnog poziva, na razdoblje provedbe do 31. prosinca 2023. godine.

|  |  |  |  |  |  |  |
| --- | --- | --- | --- | --- | --- | --- |
| Redni broj | Naziv davatelja financijskih sredstava (upravnog odjela) | Naziv javnog poziva (oznaka aktivnosti u proračunu) | Ukupna vrijednost poziva (eur) | Okvirni broj planiranih ugovora | Financijska podrška se ostvaruje na rok | Okvirno vrijeme objave javnog poziva |
| 1. | Općina Unešić, Jedinstveni upravni odjel  | Javni poziv za sufinanciranje programa i projekata udruga na području Općine Unešić u 2023. godini iz područja: | **sport (**Aktivnost: A100036, tekuće donacije sportskim udrugama) | 46.453,00 | 3 | 01.01.2023.-31.12.2023. | travanj 2023. g. |
| **kultura** (Aktivnost: A100033, tekuće donacije udrugama u kulturi) |  5.973,00 | 1 |
| **društvene djelatnosti** te udruge proizašle iz Domovinskog rata, ljudskih prava i zaštite okoliša i ostale udruge (Aktivnost: A100043 i Aktivnost: A100044) |  A100043: 1.328,00A100044:1.327,00 | 21 |

Projektom se smatra skup aktivnosti koje su usmjerene ostvarenju zacrtanih ciljeva čijim će se ostvarenjem odgovoriti na uočeni problem i ukloniti ga, vremenski su ograničeni i imaju definirane troškove i resurse.

Programi su kontinuirani procesi koji se u načelu izvode u dužem vremenskom razdoblju kroz niz različitih aktivnosti čiji su struktura i trajanje fleksibilniji.

Jednodnevne i višednevne manifestacije su aktivnosti koje provode organizacije civilnog društva i
neprofitne organizacije s ciljem davanja dodatne ponude na području Općine i razvoja Općine općenito. Mogu biti sportske, kulturne, zabavne, zdravstvene, socijalne, stručne, humanitarne, gastronomske i druge.

Podrška institucionalnom i organizacijskom razvoju udruga s područja Općine predstavlja oblik pružanja financijske pomoći, kojim se ciljano ulaže u organizacijski razvoj i stabilizaciju registriranih udruga. Podrška obuhvaća financiranje udruge za provedbu temeljnih aktivnosti, jačanje kapaciteta za pružanje usluga ili za upravljanje radom udruge.

1.4. Vrijeme trajanja financiranja i područje provedbe aktivnosti

Sva financijska sredstva koje Općina dodjeljuje putem javnog poziva odnose se, u pravilu, na
aktivnosti koje će se provoditi u kalendarskoj godini za koju se raspisuje.

Područje provedbe projekta/programa je područje Šibensko-kninske županije.

U skladu s općim ciljem javnog poziva, te posebnim ciljevima pojedinih područja javnog poziva i utvrđenih prioriteta, većina aktivnosti programa/projekta mora se odvijati na području Općine Unešić. Prihvatljiva aktivnost može se odvijati i izvan Općine Unešić, odnosno izvan Šibensko-kninske županije, unutar ili izvan RH, ukoliko se radi o sudjelovanju na natjecanjima, smotrama, gostovanjima i sl. koja doprinose realizaciji programa/projekta te promociji Općine Unešić i sl.

2. FORMALNI UVJETI JAVNOG POZIVA

1. Prihvatljivi prijavitelji

Pravo podnošenja prijave programa ili projekta imaju udruge čiji su ciljevi i djelatnosti usmjereni ka
zadovoljenju javnih potreba stanovnika Općine Unešić u području sporta, kulture, društvenih djelatnosti i promicanju vrijednosti Domovinskog rata, a kojima temeljna svrha nije stjecanje dobiti i čije aktivnosti Jedinstveni upravni odjel Općine Unešić ne ocijeni kao gospodarsku djelatnost.

Prijavitelji moraju zadovoljiti sljedeće uvjete:

1. da imaju registrirano sjedište na području Općine Unešić ili registriranu podružnicu na
području Općine Unešić,
2. da su upisani u odgovarajući Registar,
3. da su uredno ispunili obveze iz svih ranije sklopljenih ugovora o financiranju iz proračuna Općine,
4. da nemaju dugovanja prema proračunu Općine,
5. da su registrirani kao udruge, zaklade, ustanove ili druge pravne osobe čija temeljna svrha nije stjecanje dobiti (organizacije civilnog društva),
6. da su se svojim Statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom,
7. da nemaju dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunu Općine Unešić,
8. da se protiv osobe ovlaštene za zastupanje udruge i voditelja programa/projekta ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe,
9. da imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanja socijalnih usluga.
10. Neprihvatljivi prijavitelji

Pravo prijave na poziv nemaju:

1. ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe
2. udruge koje nisu upisane u Registar neprofitnih organizacija
3. udruge čiji rad/djelatnost nije vezana uz prioritetna područja ovog poziva
4. udruge koje su nenamjenski trošile prethodno dodijeljena sredstva iz javnih izvora
5. udruge koje su u stečaju
6. udruge koje imaju dugovanja prema proračunu Općini Unešić i prema državnom proračunu

U okviru javnog poziva moći će se financirati aktivnosti udruga koje spadaju u njihov redovan program rada u kalendarskoj godini.

1. Prihvatljivi troškovi

Pod izravnim troškovima podrazumijevaju se troškovi koji su neposredno povezani uz provedbu pojedinih aktivnosti prijavljenog programa ili projekta. Sredstvima poziva smiju se financirati samo stvarni i prihvatljivi troškovi nastali provođenjem programa ili projekta.

Prilikom procjene prijave ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova, ekonomičnost ukupnog proračuna (Obrazac 2) i njegovih pojedinačnih stavki prema konkretnom i jasno izloženom programskom sadržaju prijavnice (Obrazac 1).

Prihvatljivi troškovi su troškovi koje je imao korisnik financiranja, a koji ispunjavaju sve slijedeće kriterije:

* nastali su za vrijeme razdoblja provedbe programa ili projekta u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja,
* moraju biti navedeni u ukupnom predviđenom proračunu projekta ili programa,
* nužni su za provođenje programa ili projekta koji je predmetom dodjele financijskih
sredstava,
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani i usuglašeni sa zahtjevima racionalnog financijskog
upravljanja, osobito u odnosu na štedljivost i učinkovitost.
1. Prihvatljivi izravni troškovi

Pod prihvatljivim izravnim troškovima podrazumijevaju se troškovi koji su neposredno povezani uz
provedbu pojedinih aktivnosti predloženog programa ili projekta kao što su:

* izdaci za troškove plača i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta,
* putni troškovi i troškovi dnevnica za zaposlenike i druge osobe koje sudjeluju u projektu ili programu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt, te troškovi usluga pod uvjetom da su u skladu s tržišnim cijenama;
* troškovi potrošne robe,
* troškovi reprezentacije vezani uz organizaciju programskih odnosno projektnih aktivnosti (navesti svrhu, učestalost i očekivani broj sudionika i sl.),
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje,osiguranje, itd.).
1. Prihvatljivi neizravni troškovi

Osim izravnih, korisniku sredstava se može odobriti i pokrivanje dijela neizravnih troškova kao što su: energija, voda, uredski materijal, sitan inventar, telefon, pošta i drugi indirektni troškovi koji nisu povezani s provedbom programa.

* 1. Neprihvatljivi troškovi

Pod neprihvatljivim troškovima projekta ili programa smatraju se:

 • dugovi i stavke za pokrivanje gubitaka ili dugova;

* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje
projekta/programa, kada se vlasništvo mora prenijeti na udrugu i/ili partnere
najkasnije po završetku projekta/programa;
* gubitci na tečajnim razlikama;
* zajmovi trećim stranama.
	1. Zabrana dvostrukog financiranja

Bez obzira na kvalitetu predloženog programa ili projekta Općina neće dati financijska sredstva za aktivnosti koje se već financiraju iz nekog javnog izvora i po posebnim propisima kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.

**3. NAČIN PRIJAVE**

Prijave se dostavljaju na propisanim obrascima, koji su zajedno s Uputama za prijavitelje, dostupni na mrežnim stranicama [www.unesic.hr](http://www.unesic.hr) .

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u javnom pozivu i dokumentaciji po javnom pozivu:

1. opisni obrazac za program, projekte i manifestacije od interesa za opće dobro - Obrazac 1,
2. obrazac Proračuna za programe, projekte i manifestacije od interesa za opće dobro - Obrazac 2,
3. Izjava o nepostojanju dvostrukog financiranja - Obrazac 3.

**Uz gore navedene obrasce, prijavitelji su obvezni dostaviti i sljedeću dokumentaciju:**

1. Statut udruge – preslika (ukoliko je udruga bila prijavitelj u javnim pozivima Općine Unešić za financiranje udruga iz prethodnih godina, a nije bilo izmjena statuta, odnosno već je statut dostavljala, isti nije potrebno priložiti)
2. Izvadak ili ispis (ne stariji od tri mjeseca od objave javnog poziva) ili Rješenje iz Registra udruga Republike Hrvatske (preslika),
3. ukoliko udruga nije ishodovala novo Rješenje Ureda državne uprave u Šibensko-kninskoj županiji, a uredno je predala Zahtjev za upis promjena u Registru, potrebno je dostaviti dokaz o podnošenju zahtjeva,
4. izvadak ili ispis iz registra neprofitnih organizacija (otisnuta stranica iz Registra neprofitnih organizacija s podacima o upisu),
5. potvrdu Porezne uprave o nepostojanju duga, s osnove plaćanja doprinosa za mirovinsko i
zdravstveno osiguranje i plaćanja poreza te drugih davanja prema državnom proračunu, ne starija od 30 dana od dana objave javnog natječaja (preslika),
6. potpisanu (od strane predsjednika udruge) i ovjerenu izjavu da su ispunjene sve obveze prema davateljima potpore u ranije provođenim programima/projektima/manifestacijama,
7. uvjerenje nadležnog suda, ne starije od šest (6) mjeseci od dana objave javnog natječaja, da se ne vodi kazneni postupak protiv osobe ovlaštene za zastupanje udruge (koja je potpisala obrasce za prijavu programa ili projekta i koja je ovlaštena potpisati ugovor o financiranju) i voditelja programa ili projekta, a koje se dostavlja najkasnije prije potpisivanja ugovora o financiranju programa ili projekta,
8. financijski izvještaj o poslovanju u 2022. godini razdoblje od 01.01.2022. do 31.12.2023. godine s pratećom Potvrdom o preuzetom izvještaju od strane FINA-e (prijavitelji obveznici sastavljanja financijskog izvještaja - preslika),

Napomena:

Potvrdu suda o nekažnjavanju izdaje Općinski sud koji je nadležan za područje na kojem osoba ovlaštena za zastupanje ima prebivalište.

1. Sadržaj opisnog obrasca - Obrazac 1

Opisni obrazac programa (Obrazac 1) dio je obvezne dokumentacije. Obrazac opisa programa ispunjava se na hrvatskom jeziku i sadrži podatke o sadržaju i programu aktivnosti za koje se traži financiranje.

Sadržaj opisnog obrasca obuhvaća informacije o:

1. podnositelju prijave,
2. programu ili projektu za koji se traži financiranje,
3. vrednovanju rezultata.

Potrebno je ispuniti sve tražene podatke, ispisati obrazac, potpisati ga i dostaviti poštom, osobno u
pisarnicu Općine Unešić ili putem e-maila. Obrasci u kojima nedostaju podaci vezani uz sadržaj programa neće biti uzeti u razmatranje. Obrazac je potrebno ispuniti na računalu. Ako obrazac prijave programa sadrži navedene nedostatke, prijava će se smatrati nevažećom.

* 1. Sadržaj obrasca proračuna - Obrazac 2

Obrazac proračuna programa (Obrazac 2) dio je obvezne dokumentacije koji se ispunjava na hrvatskom jeziku i sadrži podatke o nazivu javnog poziva, nazivu udruge i nazivu programa te prihodima i rashodima programa.

Prihodovni dio sadrži podatke o izvorima financiranja programa ili projekta koje čine ukupan iznos
financijskih sredstava potreban za provedbu programa ili projekta:

* iznos koji se traži od Općine Unešić,
* iznosi koji se za provedbu programa očekuju ili su dobiveni iz drugih izvora i
* iznos vlastitih sredstava koje će udruga uložiti u provedbu programa ili projekta (članarine, kotizacije, gospodarska djelatnost i dr.).

Rashodovni dio obuhvaća podatke o izravnim i neizravnim troškovima za provedbu programa ili
projekta uz razradu troškova prema planiranim aktivnostima. Potrebno je ispuniti sve tražene podatke, ispisati obrazac, potpisati ga i dostaviti poštom, e-mailom ili osobno u pisarnicu Općine Unešić. Obrazac je potrebno ispuniti na računalu.

Prijave koje nisu dostavljene u papirnatom obliku na propisanim obrascima, ili putem e-maila, u propisanom roku, koje nisu potpisane i ovjerene pečatom udruge, nepotpune prijave i prijave koje ne sadrže obvezne priloge smatrat će se nevažećima te se neće razmatrati.

* 1. Gdje poslati prijavu

Obvezne obrasce i propisanu dokumentaciju potrebno je poslati u jednom primjerku.

Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i voditelja projekta te ovjerene službenim pečatom prijavitelja.

U potpunosti ispunjena, potpisana i ovjerena Prijava u papirnatom obliku sa svim obveznim prilozima predaje se u zatvorenoj omotnici poštom na adresu:

OPĆINA UNEŠIĆ
Dr. Franje Tuđmana br. 40, 22 323 Unešić

ili osobno u pisarnicu Općine Unešić, ili skenirana putem e-maila procelnica@unesic.hr . Na vanjskome dijelu omotnice potrebno je istaknuti puni naziv i adresu prijavitelja s napomenom: „Javni poziv za financiranje udruga - ne otvaraj".

Prijave koje nisu dostavljene na propisani način i ne sadrže svu dokumentaciju koja je propisana pozivom, neće biti uzete u daljnje razmatranje. Podnositelji prijave koji podnose putem e-maila, na zahtjev Općine Unešić, dužni su joj dostaviti na uvid svu potrebnu izvornu dokumentaciju i obvezne priloge u izvorniku.

* 1. Rok za podnošenje prijave

Javni poziv je otvoren danom objave na mrežnim stranicama Općine Unešić (www.unesic.hr) od dana 04. travnja 2023. godine.

Zadnji dan roka za prijavu na poziv je 08. svibnja 2023. godine. Sve prijave poslane nakon navedenog roka neće biti uzete u razmatranje.

U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijma pošiljke. Ako je prijava dostavljena poštom preporučeno, vrijedit će datum koji je pečatom naznačen na omotnici.
Obrasci za prijavu zajedno s detaljnim uputama za prijavljivanje nalaze se na mrežnim stranicama Općine Unešić [www.unesic.hr](http://www.unesic.hr) .

* 1. Kome se obratiti ukoliko imate pitanja?

Sva pitanja vezana uz ovaj javni poziv mogu se postaviti elektroničkim putem, slanjem upita na adresu elektronske pošte: procelnica@unesic.hr najkasnije 8 dana prije isteka roka za podnošenje prijave.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati
prethodna mišljenja o prihvatljivosti prijavitelja, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Administrativnu provjeru pristiglih prijava kao i ocjenu te procjenu prijave, u skladu s kriterijima definiranim Uputama za prijavitelje, izvršiti će Povjerenstvo za ocjenjivanje zaprimljenih prijava koje imenuje općinski načelnik Općine Unešić.

1. Postupak Provjera ispunjavanja formalnih uvjeta javnog poziva

 Po isteku roka za podnošenje prijava po javnom pozivu, povjerenstvo za pripremu i provedbu postupka te provjeru ispunjavanja propisanih (formalnih) uvjeta, pristupit će se postupku ocjene ispunjavanja propisanih (formalnih) uvjeta javnog poziva.

 U postupku provjere ispunjavanja formalnih uvjeta javnog poziva provjerava se:

* je li prijava dostavljena na pravi javni poziv i u zadanome roku
* je li zatraženi iznos sredstava unutar financijskih pragova postavljenih u javnom pozivu
* ako je primjenjivo, je li lokacija provedbe projekta prihvatljiva
* ako je primjenjivo, jesu li prijavitelj i partner prihvatljivi sukladno uputama za prijavitelje
* jesu li dostavljeni, potpisani i ovjereni svi obvezni obrasci te
* jesu li ispunjeni drugi propisani uvjeti javnog natječaja.

Nakon provjere svih pristiglih i zaprimljenih prijava u odnosu na formalne uvjete javnog poziva, u roku od 7 dana Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete javnog poziva.

Prijave koje ne udovoljavaju uvjetima javnog poziva (zakašnjele prijave, prijave koje ne sadrže svu natječajem propisanu, potpisanu i ovjerenu dokumentaciju ili prijave podnesene na neki drugi način, odnosno suprotno uvjetima iz javnog poziva), neće se razmatrati, o čemu će prijavitelji biti obaviješteni pisanom obavijesti s naznakom razloga zbog kojih prijava ne zadovoljava propisane uvjete javnog poziva.

Sve udruge čije prijave budu odbijene iz razloga neispunjavanja propisanih uvjeta mogu podnijeti prigovor u pisanom obliku (u roku od osam dana primitka obavijesti) općinskom načelniku Općine koji će u roku od osam dana od primitka prigovora odlučiti o istome.

U slučaju prihvaćanja prigovora od strane općinskog načelnika Općine, prijava će biti upućena u daljnju proceduru, a u slučaju neprihvaćanja prigovora prijava će biti odbijena.

Odluka kojom je odlučeno o prigovoru je konačna.

4.2.Postupak ocjene prijava koje su zadovoljile propisane uvjete poziva

Povjerenstvo imenovano od strane općinskog načelnika, ocjenjuje prijave koje su uspješno ispunile provjeru propisanih uvjeta javnog poziva.

Povjerenstvo daje ocjenu kvalitete programa ili projekta te prijedlog za financijsku potporu putem Obrasca za procjenu kvalitete/vrijednosti programa ili projekta.

Razmatraju se samo one prijave programa ili projekta koje su udovoljile propisanim uvjetima javnog poziva.

**5. OBAVIJEST O DONESENOJ ODLUCI I DODJELI FINANCIJSKIH SREDSTAVA**

Svi prijavitelji čije su prijave ušle u postupak ocjene, biti će obaviješteni o donesenoj Odluci o
dodjeli financijskih sredstava programima i projektima u sklopu javnog poziva.

Prije konačnog potpisivanja ugovora s korisnikom sredstava, a temeljem procjene Povjerenstva, Općina Unešić može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Općina Unešić će u roku od osam (8) radnih dana od dana donošenja Odluke o dodjeli
financijskih sredstava, obavijestiti udruge čiji projekti ili programi nisu prihvaćeni za financiranje o razlozima nefinanciranja njihovog projekta ili programa, uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog programa ili projekta.

Prijaviteljima kojima nisu odobrena financijska sredstva može se, na njihov pisani zahtjev, omogućiti uvid u zbirnu ocjenu njihovog programa te ujedno imaju pravo na prigovor na postupak po javnom pozivu.
Prigovor se ne može podnijeti na odluku o neodobravanju sredstava ili visini dodijeljenih sredstava.

Prigovor se može podnijeti isključivo na natječajni postupak te eventualno
bodovanje nekog kriterija s 0 bodova, ukoliko udruga smatra da je u prijavi dostavila
dovoljno argumenata za drugačije bodovanje.

Prigovori se podnose upravnom tijelu Općine Unešić u pisanom obliku, u roku od 8 radnih dana od dana dostave pisane obavijesti o rezultatima Javnog poziva.

Odluku po prigovoru, donosi općinski načelnik Općine Unešić.

Postupak dodjele financijskih sredstava udrugama je akt poslovanja i ne vodi se kao upravni
postupak te se na postupak prigovora ne primjenjuju odredbe o žalbi kao pravnom lijeku u upravnom postupku.

Odluka kojom je odlučeno o prigovoru je konačna.

Općina Unešić će ukupna sredstva za financiranje programa i projekata udruga dodijeljenih
po ovom javnom pozivu udrugama doznačiti prema dogovorenoj dinamici te de sa svakom udrugom čiji će program ili projekt biti financirani potpisati ugovor kojim de regulirati prava i obveze potpisnika.

**6.INDIKATIVNI KALENDAR POSTUPKA PO JAVNOM POZIVU**

|  |  |  |  |
| --- | --- | --- | --- |
|  | Faze postupka javnog poziva |  | Datum |
|  | Objava Javnog poziva |  | 04.04.2023. |
|  | Zadnji dan roka za slanje prijava |  | 08.05.2023. |
|  | Rok za slanje pitanja vezanih uz Javni poziv |  | 02.05.2023. |
|  | Rok za upućivanje odgovora na pitanja vezana uz Javni poziv |  | 04.05.2023. |
|  | Rok za provjeru propisanih uvjeta javnog poziva  |  | 15.05.2023. |
|  | Rok za slanje obavijesti o zadovoljavanju propisanih uvjeta javnog poziva  |  | 19.05.2023. |
|  | Rok za procjenu prijava koje su zadovoljile propisane uvjete javnog poziva |  | 31.05.2023. |
|  | Rok za objavu odluke o dodjeli financijskih sredstava i slanje obavijestiprijaviteljima |  | 14.06.2023. |
|  | Rok za ugovaranje |  | 05.07.2023. |

Općina Unešić ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit de se na mrežnoj stranici Općine Unešić [www.unesic.hr](http://www.unesic.hr) .

**7.POPIS DOKUMENTACIJE PO JAVNOM POZIVU**

1. Pravilnik,
2. Javni poziv,
3. Upute za prijavitelje,
4. Obrasci za prijavu programa ili projekata:
	1. Obrazac opisa programa ili projekta (OBRAZAC 1)
	2. Obrazac proračuna programa ili projekta (OBRAZAC 2)
5. Popis priloga koji se prilažu prijavi
6. Izjava o nepostojanju dvostrukog financiranja (OBRAZAC 3)
7. Obrazac za procjenu kvalitete/vrijednosti programa ili projekta
8. Obrazac ugovora o financiranju programa ili projekta
9. Obrasci za izvještavanje:
	1. Obrazac opisnog izvještaja provedbe programa ili projekta
	2. Obrazac financijskog izvještaja provedbe programa ili projekta

 OPĆINSKI NAČELNIK

 Živko Bulat, prof., v.r.